CELEX: 62009TJ0307
Yhteisön tavaramerkki
Hakemus sanamerkin NATURALLY ACTIVE rekisteröimiseksi yhteisön tavaramerkiksi
Ehdoton hylkäysperuste
Merkin ominaispiirteisiin perustuvan erottamiskyvyn puuttuminen
Käytön perusteella saavutetun erottamiskyvyn puuttuminen
Asetuksen (EY) N:o 207/2009 7 artiklan 1 kohdan b alakohta ja 3 kohta

Kanne SMHV:n toisen valituslautakunnan 11.5.2009 tekemästä päätöksestä (asia R 27/2009-2), joka koskee hakemusta sanamerkin
NATURALLY ACTIVE rekisteröimiseksi yhteisön tavaramerkiksi
Asian tiedot
Yhteisön tavaramerkin hakija:
Liz Earle Beauty Co. Ltd
Haettu yhteisön tavaramerkki:
Sanamerkki NATURALLY ACTIVE luokkiin 3, 5, 16, 18, 35 ja 44 kuuluvia tavaroita ja palveluja varten – hakemus nro 6531438
Tutkijan päätös:
Rekisteröinnin epääminen
Valituslautakunnan ratkaisu:
Valituksen hylkääminen
Ratkaisu
1)
Sisämarkkinoiden harmonisointiviraston (tavaramerkit ja mallit) (SMHV) toisen valituslautakunnan 11.5.2009 tekemä päätös (asia
R 27/2009-2) kumotaan siltä osin kuin sillä evätään sanamerkin NATURALLY ACTIVE rekisteröiminen yhteisön tavaramerkiksi tavaroiden
ja palvelujen kansainvälistä luokitusta tavaramerkkien rekisteröimistä varten koskevaan, 15.6.1957 tehtyyn Nizzan sopimukseen,
sellaisena kuin se on tarkistettuna ja muutettuna, pohjautuvan luokituksen luokkaan 18 kuuluvia pesulaukkuja, kosmetiikkalaukkuja
ja -rasioita, rantakasseja, käsilaukkuja, olkalaukkuja, nyörilaukkuja, kukkaroita, lompakoita, ns. vanity case -laukkuja,
meikkilaukkuja, kangaskasseja ja peilipusseja varten.
2)
Kanne hylätään muilta osin.
3)
Liz Earle Beauty Co. Ltd vastaa omista oikeudenkäyntikuluistaan, ja se velvoitetaan korvaamaan kaksi kolmasosaa SMHV:n oikeudenkäyntikuluista.
SMHV vastaa yhdestä kolmasosasta omia oikeudenkäyntikulujaan.